[bookmark: _Hlk194398900]Biudžeto vykdymo ataskaitų rinkinių rengimo taisyklių
1 priedas 
(I ketvirčio, pusmečio, 9 mėnesių, metų biudžeto vykdymo ataskaitų rinkinio aiškinamojo rašto forma)
KLAIPĖDOS R. PEDAGOGINĖ PSICHOLOGINĖ TARNYBA
(įstaigos pavadinimas)

2026 m. I KETVIRČIO BIUDŽETO VYKDYMO
(I ketvirčio, pusmečio, 9 mėnesių, metų)
ATASKAITŲ RINKINIO
AIŠKINAMASIS RAŠTAS

2026-04-20 Nr. __________
(data)

I SKYRIUS
BENDROSIOS NUOSTATOS

Klaipėdos r. pedagoginė psichologinė tarnyba (toliau - Įstaiga) yra biudžetinė įstaiga, kurios savininkas - Klaipėdos rajono savivaldybė. Įstaiga finansuojama iš Klaipėdos rajono savivaldybės biudžeto. Įstaiga įregistruota Juridinių asmenų registre, kodas 300016203, adresas Kvietinių g. 30, Gargždai.
Biudžeto vykdymo ataskaitų rinkinys (toliau – Ataskaitų rinkinys) parengtas vadovaujantis Lietuvos Respublikos viešojo sektoriaus atskaitomybės įstatymu, Lietuvos Respublikos biudžeto sandaros įstatymu, Lietuvos Respublikos finansų ministro 2025 m. kovo 25 d. įsakymu Nr. 1K-63 „Dėl Biudžeto vykdymo ataskaitų rinkinių rengimo taisyklių patvirtinimo“ patvirtintomis Biudžeto vykdymo ataskaitų rinkinių rengimo taisyklių 5 punktu ir Klaipėdos rajono savivaldybės tarybos 2024 m. spalio 31 d. sprendimu Nr. T11-478 „Dėl Klaipėdos rajono savivaldybės biudžeto sudarymo, vykdymo, įsiskolinimų padengimo ir atskaitomybės tvarkos aprašo patvirtinimo“.  
Ataskaitų rinkinio tikslas – pateikti informaciją apie Įstaigos biudžeto vykdymo rezultatus per 2026 m. I ketvirtį.
Ataskaitų rinkinį sudarė Klaipėdos rajono Švietimo centro biudžetinių įstaigų centralizuotos apskaitos skyrius, atsakingas už finansinės apskaitos ataskaitų parengimą ir pateikimą Klaipėdos rajono savivaldybės administracijos Biudžeto ir ekonomikos skyriui (toliau – Biudžeto ir ekonomikos skyrius). 

[bookmark: _Hlk194411209]II SKYRIUS
APSKAITOS POLITIKA

Šiame skyriuje nurodomi apskaitos principai, kurie taikyti rengiant biudžeto vykdymo ataskaitų rinkinį. Rengiant Ataskaitų rinkinį buvo vadovautasi pinigų principu, kaip nustatyta Biudžeto vykdymo ataskaitų rinkinių rengimo taisyklių, patvirtintų Lietuvos Respublikos finansų ministro 2025 m. kovo 25 d. įsakymu Nr. 1K-63 „Dėl Biudžeto vykdymo ataskaitų rinkinių rengimo taisyklių patvirtinimo“, 41 punkte. Taikant šį principą pajamos ir išlaidos registruojamos tada, kai pinigai faktiškai gaunami arba išleidžiami, užtikrinant ataskaitose realius finansinius pinigų srautus per ataskaitinį laikotarpį. Taip pat taikomi šie apskaitos principai: Subjekto principas – ataskaitos rengiamos atskirai kaip Klaipėdos r. pedagoginės psichologinės tarnybos savarankiško subjekto, neįtraukiant kitų juridinių asmenų finansinių duomenų. Periodiškumo principas – finansiniai duomenys pateikiami ir visi įvykiai priskiriami atitinkamam ataskaitiniam laikotarpiui. Pastovumo principas – apskaitos metodai ir taisyklės taikomi nuosekliai, nekeičiant jų per ataskaitinį laikotarpį, siekiant užtikrinti duomenų palyginamumą. Piniginio mato principas – visi finansiniai duomenys ir operacijos išreiškiami piniginiu vienetu – eurais.  Apskaitos politika atitinka Lietuvos Respublikos viešojo sektoriaus atskaitomybės įstatymo reikalavimus bei Viešojo sektoriaus apskaitos ir finansinės atskaitomybės standartus (VSAFAS), taikomus biudžetinėms įstaigoms. Rengiant ataskaitas, užtikrinamas apskaitos duomenų tikslumas, skaidrumas ir atitiktis teisės aktų reikalavimams.

III SKYRIUS
BIUDŽETINIŲ ĮSTAIGŲ PAJAMŲ PLANO VYKDYMAS

Įstaiga pajamų neplanuoja.

[bookmark: _Hlk194412671][bookmark: _Hlk195167165]IV SKYRIUS
BIUDŽETO IŠLAIDŲ PLANO VYKDYMAS

1. Dotacija valstybinėms funkcijoms ir savarankiškoms funkcijoms atlikti 2026 metų I ketvirčiui patvirtintas asignavimų planas, įskaitant patikslinimus – 6500 Eur. Per 2026 metų I ketvirtį gauti asignavimai sudaro 6500 Eur, panaudota 6500  Eur. 2026 metų I ketvirčio įstaigos asignavimų plano vykdymas sudaro 100 proc. planuotų biudžeto asignavimų. 
2. Dotacija ugdymo reikmėms finansuoti 2026 metų I ketvirčiui patvirtintas asignavimų planas, įskaitant patikslinimus – 100200 Eur. Per 2026 metų I ketvirtį gauti asignavimai sudaro 66592,43  Eur, panaudota 66592,43 Eur. 2026 metų I ketvirčio įstaigos asignavimų plano vykdymas sudaro 66,46 proc. planuotų biudžeto asignavimų. Per ataskaitinį laikotarpį liko nepanaudota 33607,57 Eur planuotų asignavimų darbo užmokesčiui. 
3. Savivaldybės biudžeto lėšų 2026 metų I ketvirčiui patvirtintas asignavimų planas, įskaitant patikslinimus – 102900  Eur. Per 2026 metų I ketvirtį gauti asignavimai sudaro 60970,52 Eur, panaudota 60970,52 Eur. 2026 metų I ketvirčio įstaigos asignavimų plano vykdymas sudaro 59,26 proc. planuotų biudžeto asignavimų. Per ataskaitinį laikotarpį liko nepanaudota 41929,48 Eur planuotų asignavimų darbo užmokesčiui, prekių, paslaugų ir turto įsigijimui. 


V SKYRIUS
KITA INFORMACIJA

Įstaiga ataskaitinio laikotarpio pabaigoje mokėtinų sumų, kurių mokėjimo terminas yra suėjęs, neturi.
Praėjusiais metais nepanaudoto lėšų likučio, kuris ataskaitiniais metais būtų įskaitytas į nuo metų pradžios gautus asignavimus, nėra.
Įgyvendinant iš Europos Sąjungos fondų ir (arba) kitos tarptautinės finansinės paramos bendrai finansuojamus projektus, išlaidų, kurios buvo apmokėtos iš valstybės ar savivaldybės biudžeto lėšų dėl neplanuotų netinkamų finansuoti išlaidų – nebuvo.
Reikšmingų įvykių po paskutinės ataskaitinio laikotarpio dienos nebuvo, kitos reikšmingos nepaminėtos informacijos nėra.
Biudžetinių lėšų likutis sąskaitoje ataskaitinio laikotarpio pradžioje 2026 m. sausio 1 d. – 0,00  Eur, ataskaitinio laikotarpio pabaigoje – 0,00 Eur.



PRIEDAI:  
1. I ketvirčio informacija pagal programas, uždavinius ir priemones pagal 2026 m. kovo 31 d. duomenis pagal Biudžeto vykdymo ataskaitų rinkinių rengimo taisyklių 5 priede nustatytą formą.

Direktorė                                                                                             Jolita Narkevič


Biudžetinių įstaigų centralizuotos                                                 Viktorija Kaprizkina
apskaitos skyriaus vedėja				
